cyanic-selkie/wikianc huggingface dataset:
Κίνεφ Κίρισι
Εξωτερικοί σύνδεσμοι
Κατηγορία:Υδατοσφαίριση στη Ρωσία Κατηγορία:Ιδρύσεις αθλητικών συλλόγων το 1993 Κατηγορία:Σύλλογοι υδατοσφαίρισης ανά χώρα
Ψηφιακά δικαιώματα
Με τον όρο ψηφιακά δικαιώματα περιγράφονται τα ανθρώπινα δικαιώματα που επιτρέπουν στα άτομα να έχουν πρόσβαση, να χρησιμοποιούν, να δημιουργούν και να δημοσιεύουν ψηφιακά μέσα, ή να έχουν πρόσβαση και να χρησιμοποιούν υπολογιστές, άλλες ηλεκτρονικές συσκευές και δίκτυα επικοινωνίας. Ο όρος σχετίζεται με την προστασία και την εφαρμογή των υπαρχόντων ανθρωπίνων δικαιωμάτων, όπως η ελευθερία έκφρασης, η προστασία δεδομένων, το δικαίωμα στην προστασία της ιδιωτικής ζωής στο διαδίκτυο, στην ελευθερία έκφρασης, στην ανάπτυξη και στην εκπαίδευση, στο πλαίσιο των νέων ψηφιακών τεχνολογιών, κυρίως του Ίντερνετ. Η πρόσβαση στο Ίντερνετ αναγνωρίζεται ως δικαίωμα των πολιτών από πολλές χώρες.
Ισχύουσα Νομοθεσία Παγκοσμίως
Πολλές χώρες έχουν θεσπίσει νόμους οι οποίοι διασφαλίζουν πως η πρόσβαση στο Ίντερνετ είναι ευρέως διαθέσιμη ή/και αποτρέπουν το κράτος από το να περιορίζει χωρίς λόγο την πρόσβαση των ατόμων στην πληροφορία και το Ίντερνετ.
Χάρτης Διαδικτυακών Δικαιωμάτων APC
Ο Χάρτης Διαδικτυακών Δικαιωμάτων APC ιδρύθηκε από την APC (Association for Progressive Communications) σε συνέδριο που έγινε στην Πράγα το Φεβρουάριο του 2011. Αναφέρεται σε επτά θέματα: πρόσβαση στο διαδίκτυο για όλους, ελευθερία της έκφρασης, πρόσβαση στη γνώση, υποστήριξη του δωρεάν και ανοιχτού κώδικα λογισμικού και της τεχνολογικής ανάπτυξης, προστασία της ιδιωτικής ζωής στο διαδίκτυο, επιτήρηση και κρυπτογράφηση, διακυβέρνηση στο διαδίκτυο, ευαισθητοποίηση, προστασία και εφαρμογή των δικαιωμάτων. Το APC δηλώνει πως "η δυνατότητα της ελεύθερης διανομής πληροφοριών και επικοινωνίας είναι ζωτικής σημασίας για την εφαρμογή των ανθρωπίνων δικαιωμάτων, όπως έχουν κατοχυρωθεί από την Οικουμενική Διακήρυξη των Δικαιωμάτων του Ανθρώπου, το Διεθνές Σύμφωνο για τα Οικονομικά, Κοινωνικά και Πολιτιστικά Δικαιώματα, το Διεθνές Σύμφωνο για τα Ατομικά και Πολιτικά Δικαιώματα και τη Σύμβαση για την Εξάλειψη όλων των Μορφών διακρίσεων κατά των Γυναικών."
Το διάγραμμα των ψηφιακών δικαιωμάτων
To 2005, το Open Rights Group του Ηνωμένου Βασιλείου δημοσίευσε ένα υπόμνημα για τα ψηφιακά δικαιώματα, που παραθέτει το σύνολο των οργανισμών και των ανθρώπων που δραστηριοποιούνται με σκοπό τη διατήρηση των ψηφιακών δικαιωμάτων. Το διάγραμμα συσχετίζει ομάδες, άτομα, και ιστοτόπους με περιοχές ενδιαφέροντος. thumb|Το διάγραμμα των ψηφιακών δικαιωμάτων
Διακήρυξη των Δικαιωμάτων του Διαδικτύου
Η Δυναμική Συμμαχία για τον Χάρτη των Δικαιωμάτων του Διαδικτύου (Dynamic Coalition for an Internet Bill of Rights) προέκυψε στην προετοιμασία για την Παγκόσμια Σύνοδο Κορυφής για την Κοινωνία της Πληροφορίας (WSIS) του 2008 στο Ρίο, στο πλαίσιο της οποίας η Συμμαχία οργάνωσε ένα μεγάλο προπαρασκευαστικό φόρουμ διαλόγου για τα δικαιώματα του Διαδικτύου στη Ρώμη, το Σεπτέμβριο του 2007. Το φόρουμ διαλόγου καθόρισε ότι ο στόχος δεν ήταν να αναπτύξουν μια νέα νομική διακήρυξη των δικαιωμάτων, αλλά να εργαστούν σε ένα σύνολο οδηγιών εφαρμόζοντας τα υπάρχοντα ανθρώπινα δικαιώματα στις ανάγκες και τις προκλήσεις της κοινωνίας της πληροφορίας. Η Συμμαχία σκοπεύει να αναλάβει ένα κατάλογο των υπαρχόντων διεθνών οργάνων για τα ανθρώπινα δικαιώματα και να χρησιμεύσει ως μια πλατφόρμα δέσμευσης για να επεξεργαστεί το περιεχόμενο της διακήρυξης των δικαιωμάτων του διαδικτύου.
Global Network Initiative
Στις 29 Οκτωβρίου 2008 η Global Network Initiative (GNI) ιδρύθηκε επάνω στις «Αρχές της Ελευθερία στην Έκφραση και της Ιδιωτικότητας». Η πρωτοβουλία αυτή ξεκίνησε στην 60ή επέτειο της Οικουμενικής Διακήρυξης των Δικαιωμάτων του Ανθρώπου (UDHR) και βασίζεται σε διεθνώς αναγνωρισμένους νόμους και πρότυπα για τα ανθρώπινα δικαιώματα που αφορούν στην ελευθερία της έκφρασης και την ιδιωτικότητα, τα οποία καθορίστηκαν από την UDHR, στο διεθνές σύμφωνο για τα ατομικά και πολιτικά δικαιώματα (ICCPR) και στο Διεθνές Σύμφωνο για τα Οικονομικά, Κοινωνικά και Πολιτιστικά Δικαιώματα (ICESCR). Participants in the Initiative include the Electronic Frontier Foundation, Human Rights Watch, Google, Microsoft, Yahoo, other major companies, human rights NGOs, investors, and academics. Οι συμμετέχοντες στην πρωτοβουλία αυτή περιλαμβάνουν το Ηλεκτρονικό Συνοριακό Ίδρυμα, το Παρατηρητήριο Ανθρωπίνων Δικαιωμάτων, τη Google, τη Microsoft, τη Yahoo, άλλες μεγάλες εταιρείες, επενδυτές και ακαδημαϊκούς.
Σύμφωνα με δημοσιεύματα, η Cisco Systems κλήθηκε στις αρχικές συζητήσεις, αλλά δεν έλαβε μέρος στην πρωτοβουλία. Η Harrington Investments, η οποία πρότεινε στη Cisco τη δημιουργία ενός συμβουλίου ανθρωπίνων δικαιωμάτων, απέρριψε την GNI ως εθελοντικό κώδικα συμπεριφοράς που δεν έχει κανένα αντίκτυπο. Ο διευθύνων σύμβουλος John Harrington αποκάλεσε την GNI "ανούσιο θόρυβο" και απαιτεί αντ' αυτού να εισαχθούν εσωτερικοί κανονισμοί που θα αναγκάσουν τα διοικητικά συμβούλια να αποδεχθούν τις ευθύνες για τα ανθρώπινα δικαιώματα.
Παγκόσμια Δημοσκόπηση της υπηρεσίας BBC World
Μια δημοσκόπηση 27.973 ενηλίκων σε 26 χώρες, συμπεριλαμβανομένων 14.306 χρηστών του Διαδικτύου, εκπονήθηκε για την υπηρεσία BBC World από τη διεθνή εταιρεία δημοσκοπήσεων GlobeScan με χρήση τηλεφωνικών και προσωπικών συνεντεύξεων μεταξύ 30 Νοεμβρίου 2009 και 7 Φεβρουαρίου 2010. Ο πρόεδρος της GlobeScan Doug Miller δήλωσε: “Παρά τις ανησυχίες σχετικά με το απόρρητο και την απάτη, οι άνθρωποι σε όλο τον κόσμο θεωρούν την πρόσβαση στο διαδίκτυο ως θεμελιώδες δικαίωμα. Νομίζουν ότι ο ιστός είναι μια δύναμη για το καλό, και οι περισσότεροι δεν θέλουν να ρυθμίζεται από τις κυβερνήσεις.” Ευρήματα από την δημοσκόπηση περιλαμβάνουν:
Παγκόσμια Έρευνα Χρηστών Διαδικτύου της Κοινωνίας Διαδικτύου
Τον Ιούλιο και τον Αύγουστο του 2012 η Κοινωνία του Διαδικτύου (ISOC) πραγματοποίησε συνεντεύξεις μέσω διαδικτύου σε περισσότερους από 10.000 χρήστες του διαδικτύου σε 20 χώρες. Μερικά από τα αποτελέσματα που αφορούν τα ψηφιακά δικαιώματα και την πρόσβαση στο Διαδίκτυο συνοψίζονται παρακάτω.
Εξωτερικοί Σύνδεσμοι
* Κατηγορία:Ψηφιακή τεχνολογία Κατηγορία:Ανθρώπινα δικαιώματα Κατηγορία:Πληροφορική και κοινωνία
Καραβάνι
Το καραβάνι (περσικά: کاروان) είναι μια ομάδα ανθρώπων που ταξιδεύουν μαζί, συχνά σε εμπορική αποστολή. Τα καραβάνια χρησιμοποιήθηκαν κυρίως σε ερημικές περιοχές και σε ολόκληρο το δρόμο του μεταξιού, όπου ταξίδευαν σε ομάδες βοηθώντας στην άμυνα εναντίον των ληστών, καθώς επίσης συνέβαλαν στη βελτίωση των οικονομιών κλίμακας στο εμπόριο.
Στους ιστορικούς χρόνους, τα καραβάνια που συνέδεαν την Ανατολική Ασία και την Ευρώπη, συχνά μετέφεραν πολυτελή και προσοδοφόρα αγαθά, όπως μετάξι ή κοσμήματα. Τα καραβάνια θα μπορούσαν επομένως να απαιτούν σημαντικές επενδύσεις και ήταν ένας κερδοφόρος στόχος για τους ληστές. Τα κέρδη από μια επιτυχημένη πορεία θα μπορούσαν να είναι τεράστια, συγκρίσιμα με το μεταγενέστερο ευρωπαϊκό εμπόριο μπαχαρικών. Τα πολυτελή προϊόντα που έφεραν τα καραβάνια προσέλκυσαν πολλούς ηγέτες κατά μήκος σημαντικών εμπορικών δρόμων για την κατασκευή καραβανσεράι. Τα καραβανσεράι ήταν σταθμοί οδικής βοήθειας που υποστήριζαν τη ροή του εμπορίου, των πληροφοριών και των ανθρώπων σε ολόκληρο το δίκτυο εμπορικών οδών που κάλυπταν την Ασία, τη Βόρεια Αφρική και τη νοτιοανατολική Ευρώπη, ειδικά κατά μήκος του δρόμου του μεταξιού. Το καραβανσεράι παρείχε πόσιμο νερό για τους ανθρώπους και τα ζώα, το πλύσιμο και τις τελετουργίες καθαρισμού. Μερικές φορές διέθεταν περίτεχνα λουτρά. Διατηρούσαν επίσης ζωοτροφές για ζώα και είχαν καταστήματα για ταξιδιώτες, όπου θα μπορούσαν να αποκτήσουν νέες προμήθειες. Επιπλέον, μερικά καταστήματα αγόραζαν αγαθά από τους ταξιδιώτες εμπόρους.
Ωστόσο, ο όγκος που ένα καραβάνι μπορούσε να μεταφέρει ήταν περιορισμένος ακόμη και από κλασσικά ή μεσαιωνικά πρότυπα. Για παράδειγμα, ένα καραβάνι με 500 καμήλες θα μπορούσε να μεταφέρει μόνο το ένα τρίτο ή το ήμισυ των εμπορευμάτων που μεταφέρονταν από ένα κανονικό βυζαντινό εμπορικό ιστιοφόρο.
Τα σημερινά καραβάνια στις λιγότερο ανεπτυγμένες περιοχές του κόσμου, συχνά μεταφέρουν σημαντικά αγαθά μέσα από περιοχές που είναι άθικτες, όπως οι σπόροι που απαιτούνται για τη γεωργία σε άνυδρες περιοχές. Ένα παράδειγμα είναι τα τρένα καμήλας που διασχίζουν τις νότιες άκρες της ερήμου Σαχάρας.
Εξωτερικοί σύνδεσμοι
Κατηγορία:Εμπορικοί δρόμοι
Ότο Χέρσμαν
Ο  Ότο Χέρσμαν (Otto Herschmann) (Βιέννη 4 Ιανουαρίου 1877 - Πολωνία, 17 Ιουνίου 1942) ήταν Αυστριακός ολυμπιονίκης της κολύμβησης.
Ο Χέρτσμαν κατέκτησε δύο μετάλλια σε δύο διαφορετικές Ολυμπιάδες για την Αυστρία. Στους Α' Ολυμπιακούς αγώνες του 1896 στην Αθήνα πήρες μέρος στην κολύμβηση. Ήταν τρίτος ολυμπιονίκης στα 100 μ. ελεύθερο πίσω από τους Χάγιος και Χωραφά, οι αγώνες είχαν γίνει στη Ζέα. Πήρε μέρος και στους Ολυμπιακούς αγώνες του 1912 στη Στοκχόλμη στο ομαδικό της σπάθης με την εθνική ομάδα όπου ήταν δεύτερος Ολυμπιονίκης. Την εποχή εκείνη ήταν πρόεδρος της Αυστριακής Ολυμπιακής επιτροπής και βουλευτής στο Αυστριακό κοινοβούλιο.
Μετά την κατάληψη της Αυστρίας από τα Γερμανικά στρατεύματα και λόγω της εβραϊκής του καταγωγής συνελήφθη στη Βιέννη στις 14 Ιανουαρίου 1942. Στάλθηκε αρχικά στο στρατόπεδο συγκέντρωσης του Σομπιμπόρ και μετά στο Izbica όπου και πέθανε το ίδιο έτος.
Εξωτερικοί σύνδεσμοι
Κατηγορία:Αυστριακοί Ολυμπιονίκες Κατηγορία:Αυστριακοί αθλητές της ξιφασκίας Κατηγορία:Αυστριακοί αθλητές της κολύμβησης Κατηγορία:Αυστριακοί πολιτικοί
Ματσχ μπάτζα
δεξιά|μικρογραφία|Τηγανητό Ρόχου σερβιρισμένο στην [[Ντάκα του Μπανγκλαντές]] Στη Δυτική Βεγγάλη, τη Τρίπουρα, την Οντίσα, το Άσαμ και το Μπαγκλαντές (μεγαλύτερη Βεγγάλη), τηγανητό ψάρι ή Ματσχ μπατζά είναι μια κοινή λιχουδιά που τρώγεται ως σνακ μαζί με το γεύμα. Παραποτάμια είδη ψαριών, όπως τα μπέτκι, τοπσέι, άαρχ και παμπντά (Ομπόκ παμπντά), και ανάδρομα ψάρι όπως το ιλίς  τηγανίζονται συχνά στην Βεγγαλική κουζίνα, την κουζίνα των Ορίγια και του Άσαμ. Το λάδι χρησιμοποιείται για το τηγάνισμα των ψαριών μπορεί συχνά να χρησιμοποιηθεί ως ντιπ. Τηγανητά αυγά ψαριών (π.χ. του χίλσα) επίσης τρώγονται συχνά με αυτόν τον τρόπο. Τα ψάρια είναι συχνά τηγανιτά, καθώς τα οστά ψαριών γίνονται τραγανά και εδώδιμα, όπως γίνεται με μικρά ψάρια, όπως το Μαουράλα (Opio cephalus).
Το τηγανητό ψάρι Καριμίν είναι επίσης δημοφιλής στην Κεράλα της Ινδία.
Κατηγορία:Κουζίνα του Μπανγκλαντές Κατηγορία:Βεγγαλική κουζίνα Κατηγορία:Ινδική κουζίνα Κατηγορία:Κουζίνα της Δυτικής Βεγγάλης
Πατριάρχης
Πατριάρχης είναι ο αρχηγός της πατριάς, του γένους. Αρχικά ο πατριάρχης ήταν ένα άτομο που ασκούσε αυτοκρατορική εξουσία ως η κεφαλή της ευρύτερης οικογένειας. Αυτό το σύστημα εξουσίας που ασκείται από άρρενες αρχηγούς ονομάζεται πατριαρχία.
Στην εβραϊκή ιστορία
Σύμφωνα με τις Εβραϊκές Γραφές ως πατριάρχης αναφέρεται ο αρχηγός φυλής του Ισραήλ, με πολλούς απογόνους, όπως οι προπάτορες του έθνους Ισραήλ Αβραάμ, Ισαάκ, Ιακώβ και οι 12 γιοι του. Την ιστορία των πατριαρχών αφηγείται το βιβλίο της Γένεσης. Πατριάρχες αποκλήθηκαν επίσης οι προεδρεύοντες στα Ιουδαϊκά συμβούλια στη Συρία και την Περσία μετά την καταστροφή της Ιερουσαλήμ.
Από τα τέλη του 1ου αιώνα ως τις αρχές του 5ου αιώνα (με την κατάλυση του θεσμού από τον Θεοδόσιο Β') οι Ιουδαίοι έδιναν τον τίτλο του Πατριάρχη σε μια σειρά θρησκευτικών ηγετών, οι οποίοι πιστευόταν ότι κατάγονταν από τη φυλή του Ιούδα.
Στην εκκλησιαστική ιστορία
μικρογραφία|300εσ|Χάρτης της πενταρχίας επί Ιουστινιανού Στην εκκλησιαστική Ιστορία αναφέρεται ότι αρχικά όλοι οι επίσκοποι ελάμβαναν αυτό τον τίτλο του Πατριάρχη. Από τον 5ο όμως αιώνα άρχισε να περιορίζεται, χορηγούμενος μόνο στους επισκόπους των πέντε πρεσβυγενών θρόνων της χριστιανοσύνης, δηλαδή της Ρώμης, Κωνσταντινούπολης, Αλεξάνδρειας, Αντιόχειας και Ιερουσαλήμ.
Η αρμοδιότητά τους επεκτάθηκε στα γειτονικά εδάφη και περιέλαβε ορισμένα σημαντικά δικαιώματα, όπως το δικαίωμα να ορίζει τους τοπικούς Μητροπολίτες, να συγκαλούν σύνοδο αυτών, να ασκούν πειθαρχική και ποινική εξουσία επ΄ αυτών και να ιδρύουν μοναστήρια καλούμενα «σταυροπηγιακά» εκ του σταυρού που έστελνε ο Πατριάρχης και «επήγνυτο» στα θεμέλια, αντί του κατά Βασιλικού εθίμου θεμέλιου λίθου.
Οι πρώτοι επίσκοποι που ασκούν τέτοιες εκτενείς δράσεις είναι της Ρώμης (αρμοδιότητα πέρα από την Ιταλία), Αλεξάνδρειας (αρμοδιότητα πέρα από την Αίγυπτο και τη Λιβύη) και Αντιόχειας (αρμοδιότητα σε εκτεταμένες περιοχές της Μικράς Ασία). Αυτοί οι τρεις αναγνωρίστηκαν από την Α' Οικουμενική Σύνοδο της Νίκαιας (325 μ.Χ.). Το 398 ο Επίσκοπος Ρώμης έπαψε να χρησιμοποιεί το τίτλο αυτό, καλούμενος πλέον Πάπας. Η Δ' Οικουμενική Σύνοδος της Χαλκηδόνας (451) αναγνώρισε επίσης ως πατριαρχεία την Εκκλησία της Ιερουσαλήμ και την Εκκλησία της Κωνσταντινούπολης. Σύμφωνα με τον 28ο κανόνα αυτής της Συνόδου, διάφορα προνόμια («πρεσβεία») χορηγήθηκαν στο θρόνο της Κωνσταντινούπολης, με βάση τα οποία αναρριχήθηκε στη θέση του δεύτερου μετά από τη Ρώμη και η δικαιοδοσία του επεκτάθηκε πέρα από τη Θράκη, την Ασία και τον Πόντο.
Αν και ο επίσκοπος της Ρώμης διαμαρτυρήθηκε ενάντια στη σημασία και την έκταση της αρμοδιότητας του Αρχιεπισκόπου Κωνσταντινούπολης, ο τελευταίος έγινε λίγο αργότερα Οικουμενικός Πατριάρχης, δηλαδή ο πρώτος μεταξύ των υπολοίπων Πατριαρχείων της Ανατολής, προσφωνούμενος Παναγιώτατος, των υπολοίπων δε τριών προσφωνουμένων με τον τίτλο του Μακαριωτάτου, ενώ ο Αλεξανδρείας μόνο φέρει και τον τίτλο του Πάπα.
Πατριάρχες έχουν ακόμη οι Ρώσοι, Ρουμάνοι, Σέρβοι, από το 1953 οι Βούλγαροι και πρόσφατα από το 1990 οι Γεωργιανοί. Επίσης οι Αρμένιοι έχουν πέντε Πατριάρχες (Κωνσταντινούπολη, Σις, Αγδαμάρ, Ρούρ-Καλέ, Ιερουσαλήμ) και πρώτο «τη τάξει» καθολικό εις Εσμιατζίν. Οι Σύροι Ιακωβίτες έχουν τον Πατριάρχη Αντιοχείας. Οι Κόπτες έχουν τον Πατριάρχη Αλεξανδρείας και Ιερουσαλήμ θεωρούμενο διάδοχο του Ευαγγελιστού Μάρκου. Και οι Μαρωνίτες του Λιβάνου έχουν τον φέροντα πάντα το όνομα Πέτρος Πατριάρχη Αντιοχείας.
Αντίθετα η Δυτική Εκκλησία, για να προσελκύσει τους Χριστιανούς της Ανατολής ίδρυσε τα Πατριαρχεία των Νεστοριανών Χαλδαίων στο Ντιγιάρμπακιρ, των Αρμενοκαθολικών στη Κωνσταντινούπολη και στο Λίβανο, των Σύρων και Ιακωβιτών εις Μαρντίν και Χαλέπι και των Ενωμένων Κοπτών στο Κάιρο. Επίσης η Δυτική Εκκλησία μη αναγνωρίζουσα τους Πατριάρχες της Ανατολικής Ορθοδόξου Εκκλησίας, όρισε Πατριάρχη Κωνσταντινουπόλεως εδρεύοντα στον Άγιο Πέτρο, Αλεξανδρείας στον Άγιο Παύλο, Αντιοχείας στο Ναό της Μείζονος Μαρίας και τέλος των Ιεροσολύμων εδρεύοντα από του 1847 στην Ιερουσαλήμ.
Σημ.: Τον τίτλο του Πατριάρχη στη Δύση φέρουν οι Καρδινάλιοι Αρχιεπίσκοποι της Βενετίας, της Λισαβόνας και του Τολέδου.
Αγία Τριάδα Φθιώτιδας
Για συνώνυμους οικισμούς στην Ελλάδα δείτε το λήμμα: Αγία Τριάδα (αποσαφήνιση)
Η Αγία Τριάδα είναι παράλιο χωριό της Στερεάς Ελλάδας στην Περιφερειακή Ενότητα Φθιώτιδας.
Γεωγραφία - Αξιοθέατα
Η Αγία Τριάδα βρίσκεται δίπλα στα νότια παράλια του Μαλιακού κόλπου σε υψόμετρο 10 μέτρα. Απέχει 23 χλμ. ΝΑ. από τη Λαμία και 19 χλμ. Δ.-ΒΔ. από τα Καμένα Βούρλα (έδρα του δήμου). Είναι κτισμένη ανάμεσα στον Μώλο (Α.) και τις Θερμοπύλες (Δ.-ΝΔ.) ενώ νότια του χωριού περνάει ο Αυτοκινητόδρομος Αθήνας - Θεσσαλονίκης όπου υπάρχει ομώνυμος μετωπικός σταθμός διοδίων. Οι κάτοικοί του ασχολούνται με τη γεωργία και την αλιεία, συνεχίζοντας να ψαρεύουν με το «λιβάρι» (παραδοσιακός τρόπος αλιείας).
Διοικητικά
Ως οικισμός αναφέρονται επίσημα το 1845 όταν προσαρτήθηκε στον τότε δήμο Θερμοπυλών. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» αποτελεί την τοπική κοινότητα Αγίας Τριάδας που υπάγεται στη δημοτική ενότητα Μώλου του Δήμου Καμένων Βούρλων και σύμφωνα με την απογραφή του 2011 έχει πληθυσμό 282 κατοίκους
Πηγές
Κατηγορία:Χωριά του νομού Φθιώτιδας Κατηγορία:Δήμος Μώλου - Αγίου Κωνσταντίνου
Σύρις
Η Σύρις ιδρύθηκε πιθανόν από κατοίκους της Ιωνικής Κολοφώνας όταν οι Λυδοί τους εξεδίωξαν από την πατρίδα τους λίγο πριν το 650 π.Χ. πιθανόν. Βρέθηκε να είναι μια απομονωμένη ιωνική αποικία σε μια ακτή που κυριαρχούσαν οι Δωριείς άποικοι. Για ένα διάστημα, όμως, κατάφερε και γνώρισε την ευημερία συμμετέχοντας κι αυτή στο χερσαίο εμπόριο προς τα δυτικά μέχρι της ακτές του Τυρρηνικού πελάγους. Πλέον δεν υπάρχει τίποτα από την πόλη διότι στα μέσα του 6ου αι. καταστράφηκε από τους μη Ίωνες γείτονές της, το Μεταπόντιο, τη Σύβαρη και τον Κρότωνα. Κατά κάποιο τρόπο ξαναγεννήθηκε εκεί κοντά από τον Τάραντα, το 433-432 π.Χ., με την ίδρυση της Ηράκλειας, σε μια τοποθεσία που είχε ελληνική παρουσία από τον ύστερο 8ο αι. σύμφωνα με την κεραμική που βρέθηκε εκεί. Η πόλη θα πρέπει να λειτούργησε από τότε ως προκεχωρημένο φυλάκιο.
Πηγές
Κατηγορία:Αρχαίες πόλεις της Ιταλίας
IG Group
Η IG Group είναι διεθνής εταιρεία παροχής υπηρεσιών online χρηματιστηριακών συναλλαγών με έδρα το Ηνωμένο Βασίλειο. Προσφέρει χρηματοοικονομικές υπηρεσίες αποκλειστικά μέσω εκτέλεσης εντολών, καθώς και υπηρεσίες στοιχηματισμού σε ανοίγματα τιμών χρηματοοικονομικών εργαλείων με μόχλευση (leveraged spread betting) και συμβολαίων επί διαφοράς (CFD) σε περισσότερες από 10.000 χρηματοοικονομικές αγορές. Οι υπηρεσίες αυτές περιλαμβάνουν συναλλαγές τίτλων μετοχών, χρηματιστηριακών δεικτών, forex και εμπορευμάτων. Η εταιρεία είναι εισηγμένη στο Χρηματιστήριο του Λονδίνου και συμπεριλαμβάνεται στο δείκτη FTSE 250.
Απαρχές
Η εταιρεία ιδρύθηκε το 1974 από τον Stuart Wheeler με την επωνυμία IG Index (συντόμευση της επωνυμίας Investors Gold Index).[2] Ήταν η πρώτη επιχείρηση στο Ηνωμένο Βασιλείο που ασχολήθηκε με το στοιχηματισμό σε ανοίγματα τιμών επί χρηματοοικονομικών εργαλείων (spread betting), δίνοντας στους επενδυτές τη δυνατότητα να πραγματοποιούν συναλλαγές με την τιμή του χρυσού ως δείκτη, χωρίς να είναι απαραίτητο να γίνει αγορά και πώληση του ίδιου του αγαθού. Το 1982, η εταιρεία επεκτάθηκε σε νέες αγορές, προσφέροντας δυνατότητες spread betting στο δείκτη μετοχών FT30, ενώ το 1985 έγινε η πρώτη εταιρεία του Ηνωμένου Βασιλείου που προσέφερε υπηρεσίες spread betting για μεμονωμένες μετοχές.[2]
Δημόσιες Εγγραφές
Τον Ιούλιο του 2000 ξεκίνησε η διάθεση των μετοχών του ομίλου στο Χρηματιστήριο του Λονδίνου με τη νέα επωνυμία IG Group plc. Η δημόσια εγγραφή του ομίλου στο Χρηματιστήριο του Λονδίνου ακυρώθηκε στις 7 Νοεμβρίου 2003, μετά από εξαγορά από τη διοίκηση ύψους 143 εκατομμυρίων λιρών με την υποστήριξη της εταιρείας επένδυσης επιχειρηματικών κεφαλαίων CVC Capital Partners Ltd. Τον Απρίλιο του 2005,[3] η εταιρεία επανήλθε στην κύρια αγορά του Χρηματιστηρίου του Λονδίνου με την επωνυμία IG Group Holdings plc και αποτίμηση ύψους 393 εκατομμυρίων λιρών.[4] Σήμερα, η IG είναι η κορυφαία εταιρεία παροχής υπηρεσιών spread betting στο Ηνωμένο Βασίλειο, με 41% μερίδιο αγοράς, καθώς και η μεγαλύτερη εταιρεία συναλλαγών forex λιανικού εμπορίου της χώρας, βάσει του αριθμού των ενεργών λογαριασμών που διαχειρίζεται σε αυτές τις κατηγορίες.[15]
Παγκόσμια επέκταση
Τον Ιούλιο του 2002, η IG επέκτεινε τις δραστηριότητές της και στην Αυστραλία με την επωνυμία IG Markets, καθώς η αλλαγή της νομοθεσίας περί χρηματοοικονομικών υπηρεσιών επέτρεπε πλέον την προσφορά προϊόντων CFD στους κατοίκους της Αυστραλίας.[2] Το 2006, η εταιρεία επεκτάθηκε στη Γερμανία και τη Σιγκαπούρη, ενώ το 2007 άνοιξε νέα γραφεία στις ΗΠΑ, την Ισπανία και τη Γαλλία. Το 2008, δραστηριοποιήθηκε στην Ιταλία και απέκτησε την FXOnline, μια υπηρεσία παροχής χρηματοοικονομικών παραγώγων στην Ιαπωνία. Το 2009, οι δραστηριότητες της εταιρείας επεκτάθηκαν στη Σουηδία και το Λουξεμβούργο και ακολούθησαν τα γραφεία στην Πορτογαλία και στην Ολλανδία το 2010 και 2011. Το 2010 η εταιρεία απέκτησε την επιχείρηση Ideal CFDs στη Νότια Αφρική και το 2014 έλαβε την απαραίτητη άδεια για την ίδρυση της IG Bank SA στην Ελβετία.[2] Η IG είναι πλέον η κορυφαία εταιρεία παροχής CFD (βάσει εσόδων, εξαιρουμένων των επιπτώσεων των συναλλαγματικών ισοτιμιών) σε παγκόσμιο επίπεδο.[15]
Αλλαγή επωνυμίας σε IG
Το 2012, η εταιρεία προχώρησε στην ενοποίηση των επιχειρήσεων IG Index και IG Markets με την κοινή επωνυμία IG[2]. Στόχος της νέας οντότητας είναι να γίνει η βασική επιλογή για όλους τους ενεργούς επενδυτές σε όλον τον κόσμο.[5] Είχε προηγηθεί το κλείσιμο της υπηρεσίας αθλητικών στοιχημάτων της εταιρείας με την επωνυμία Extrabet τον Ιούνιο του 2011.[6]
Δικαιώματα προαίρεσης (Options)
Μετά από αρκετά χρόνια προσφοράς vanilla options, spread betting και συναλλαγών CFD, το 2003 η IG πρόσθεσε στη γκάμα προϊόντων της το στοιχηματισμό σε δυαδικά δικαιώματα.[2]
Bitcoin
Τον Απρίλιο του 2013, η IG ήταν η πρώτη εταιρεία διαμεσολάβησης online συναλλαγών forex και CFD που δραστηριοποιήθηκε στις συναλλαγές με bitcoin. Ωστόσο, το προϊόν δυαδικών δικαιωμάτων σε bitcoin καταργήθηκε μετά από έναν μήνα.[8] Το Νοέμβριο του 2014, η εταιρεία επανέφερε στην πλατφόρμα της τα προϊόντα spread betting και CFD σε bitcoin, επιτρέποντας στους επενδυτές να προβλέπουν τις μεγάλες διακυμάνσεις του bitcoin, χωρίς να έχουν πραγματικά bitcoin στην κατοχή τους.[8] Στη συνέχεια, προστέθηκαν ορισμένα ζεύγη συναλλαγών forex σε bitcoin.[9]
Τεχνολογία συναλλαγών
Το 1998, η IG ήταν η πρώτη εταιρεία που εισήγαγε διαδικτυακή πλατφόρμα spread betting. Το 2007, κυκλοφόρησε το PureDeal, την πρώτη της πλατφόρμα συναλλαγών μέσω προγραμμάτων περιήγησης. Δύο χρόνια αργότερα, έγινε διαθέσιμη μια νέα πλατφόρμα άμεσης πρόσβασης σε αγορές (DMA) μέσω προγραμμάτων περιήγησης. Το 2010, η IG κυκλοφόρησε την πρώτη της εφαρμογή συναλλαγών για iPhone. Σήμερα, προσφέρει εφαρμογές για όλα τα δημοφιλή κινητά τηλέφωνα και tablet. Η εταιρεία συνεργάζεται επίσης με ανεξάρτητες εταιρείες παροχής υπηρεσιών, όπως είναι οι MetaTrader 4, ProRealTime, Autochartist, Trading Central και InvestYourWay.
Παγκόσμια παρουσία
Η IG έχει παρουσία σε περισσότερες από 140 χώρες, με γραφεία στο Λονδίνο, το Δουβλίνο, το Όσλο, τη Στοκχόλμη, το Άμστερνταμ, το Ντίσελντορφ, το Λουξεμβούργο, τη Γενεύη, το Σικάγο, τη Μαδρίτη, το Παρίσι, το Μιλάνο, το Γιοχάνεσμπουργκ, τη Σιγκαπούρη, το Τόκιο και τη Μελβούρνη.[5]
IG Bank, Ελβετία
Τον Οκτώβριο του 2014, μετά από τη θετική αξιολόγηση της σχετικής αίτησης, η IG έλαβε την απαραίτητη άδεια FINMA που της επέτρεψε να ανοίξει γραφεία στη Γενεύη και να ξεκινήσει τη λειτουργία του ελβετικού κλάδου της με την επωνυμία IG Bank SA.[10]
Ντουμπάι
Τον Ιούλιο του 2014, ο Διευθύνων Σύμβουλος της IG, Tim Howkins, ανακοίνωσε ότι η εταιρεία είχε ξεκινήσει «εποικοδομητικές συζητήσεις με τις ρυθμιστικές αρχές» σχετικά με τη δημιουργία ενός νέου γραφείου στο Διεθνές Οικονομικό Κέντρο του Ντουμπάι το 2015.[1]
Nadex
Το 2007, η εταιρεία απόκτησε την αμερικανική εταιρεία ηλεκτρονικών συναλλαγών χρηματοοικονομικών παραγώγων HedgeStreet,[11] και το 2009 άλλαξε το όνομά της σε North American Derivatives Exchange (Nadex).[12] Με αυτήν την κίνηση, η IG απόκτησε μια πλατφόρμα για την ανάπτυξη απλοποιημένων συμβάσεων χρηματοοικονομικών παραγώγων για τους επενδυτές στις ΗΠΑ, όπου οι συμβάσεις επί διαφοράς και η στοιχημάτιση σε κινήσεις επί χρηματοοικονομικών εργαλείων δεν είναι νόμιμες, προς το παρόν. Η Nadex έχει έδρα στο Σικάγο και υπόκειται σε ρυθμιστικό έλεγχο από την Επιτροπή Προθεσμιακών Εμπορευματικών Συναλλαγών (Commodity Futures Trading Commission).[13]
Χορηγίες
Στο Ηνωμένο Βασίλειο, η IG είναι ένας από τους επίσημους υποστηρικτές της ομάδας Rugby Harlequins RFC και βασικός χορηγός της ετήσιας εκδήλωσης Big Game της ομάδας στο στάδιο Twickenham.[14] Στο παρελθόν, η εταιρεία συμμετείχε ενεργά στη βρετανική ποδηλατική σκηνή και υπήρξε χορηγός της ομάδας Team Sky μεταξύ 2011 και 2012, καθώς και της διοργάνωσης Tour of Britain μεταξύ 2011 και 2013, αλλά πλέον δεν συμμετέχει στο άθλημα.
Κοινωνική δράση
Η IG διαχειρίζεται προγράμματα εθελοντικής εργασίας σε συνεργασία με την Beanstalk, μια φιλανθρωπική οργάνωση που προσφέρει προσωπική μαθησιακή υποστήριξη σε μαθητές δημοτικών σχολείων στις φτωχότερες περιοχές της Αγγλίας. Επίσης, είναι μέλος της πρωτοβουλίας City Action, ενός προγράμματος συνεργασίας που επιτρέπει στις επιχειρήσεις με έδρα το Σίτι του Λονδίνου να μοιράζονται τεχνογνωσία με τους τοπικούς κοινοτικούς και κοινωνικούς οργανισμούς μέσω εθελοντικής εργασίας. [5]
Ρυθμιστικές αρχές
Στο Ηνωμένο Βασίλειο, η IG εποπτεύεται από την Αρχή Χρηματοοικονομικών Συμπεριφορών (Financial Conduct Authority - FCA) με κωδικό καταχώρησης 114059 για την IG Index και 195355 για την IG Markets. Επίσης, εποπτεύεται από την Επιτροπή Παιγνίων (Gambling Commission). Στα πλαίσια ειδικής συμφωνίας, οι ευρωπαϊκές επιχειρήσεις της IG, με την εξαίρεση των επιχειρήσεων στην Ελβετία, εποπτεύονται από την FCA με τον κωδικό καταχώρησης της IG Markets. Η IG Bank S.A. είναι εξουσιοδοτημένη και εποπτεύεται από την FINMA της Ελβετίας. Άλλες σημαντικές ρυθμιστικές αρχές που εποπτεύουν τη λειτουργία της IG είναι οι εξής:
Παραπομπές
Κατηγορία:Επιχειρήσεις του Ηνωμένου Βασιλείου
Επί της Δικαιοσύνης Γραμματεία της Επικράτειας
Η Επί της Δικαιοσύνης Γραμματεία της Επικράτειας, - (το πρώτο Υπουργείο Δικαιοσύνης του νέου ελληνικού κράτους), (Απρίλιος 1833 - Ιούνιος 1846), ιδρύθηκε στις 3 / 15 Απριλίου 1833.
Πρώτος «Επί της Δικαιοσύνης Γραμματέας της Επικράτειας» χρημάτισε ο Γεώργιος Πραΐδης στην πρώτη κυβέρνηση της Αντιβασιλείας, αυτής του Σπυρίδωνα Τρικούπη.
Στις 3 Ιουνίου 1846 με τον νόμο «Περί Διοργανισμού των Υπουργείων», καταργήθηκε ο όρος Γραμματεία της Επικράτειας, και τον αντικατέστησε ο σημερινός όρος Υπουργείο. Ο πλήρης τίτλος ήταν πλέον Υπουργείον επί της Δικαιοσύνης.
Ιστορική αναδρομή
Το 1833 πρωτο - συστάθηκαν τρία δικαστήρια (Ναύπλιο, Μεσολόγγι και Θήβα) τα οποία εξ ανάγκης δίκαζαν πολιτικές και ποινικές υποθέσεις ενώ από τις αρχές του 1834 ιδρύθηκαν Πολιτικά και Ποινικά Δικαστήρια καθώς και συμβολαιογραφεία. Συγκεκριμένα, ιδρύθηκαν δέκα Πρωτοδικεία: Αθηνών, Σύρου, Χαλκίδας, Ναυπλίου, Τρίπολης, Σπάρτης, Πύλου, Πάτρας, Μεσολογγίου και Άμφισσας,
δύο Εμποροδικεία : Σύρου, Πάτρας, Ναυπλίου
Τα Ειρηνοδικεία παρέμειναν όπως είχαν, ένα σε κάθε επαρχία του κράτους. Τον Οκτώβριο του 1833 συστάθηκε το Ελεγκτικό Συνέδριο του Κράτους ενώ τον Οκτώβριο του 1834 ιδρύθηκε ο Άρειος Πάγος - πρώτος πρόεδρος του οποίου διορίστηκε ο νομικός Χριστόδουλος Κλωνάρης και πρώτος Εισαγγελέας ο Ανδρόνικος Πάικος Όσον αφορά το εφαρμοστέο δίκαιο (Αστικός Κώδικας) η Αντιβασιλεία αποφάσισε ότι: ''«Οἱ πολιτικοί  νόμοι   τῶν   Βυζαντινῶν Αὐτοκρατόρων,   οἱ περιεχόμενοι  εἰς  τήν Ἑξάβιβλον  τοῦ Ἁρμενοπούλου,  θέλουν ἰσχύει μεχρισοῦ δημοσιευθῇ ὁ πολιτικός  κῶδιξ,  τοῦ ὁποίου  τήν  σύνταξιν διετάξαμεν ἤδη. Τά ἔθιμα ὅμως, ὅσα πολυχρόνιος  καί ἀδιάκοπος συνήθεια ἤ ἀποφάσεις   δικαστικαί   καθιέρωσαν, ὑπερισχύουν ὅπου ἐπεκράτησαν»''.
Πηγές
Γ Κατηγορία:1833 Κατηγορία:Υπουργείο Δικαιοσύνης (Ελλάδα)
Bliss (εικόνα)
Bliss (ευτυχία) είναι το όνομα της προεπιλεγμένης ταπετσαρίας υπολογιστή του λειτουργικού συστήματος των Windows XP της Microsoft. Πρόκειται για μια μη επεξεργασμένη φωτογραφία ενός καταπράσινου λόφου και ενός μπλε ουρανού με σύννεφα στην αμερικανική αμπελουργική περιοχή Λος Καρνέρος (Los Carneros) της επαρχίας Σονόμα (Sonoma), στην Καλιφόρνια, στις Ηνωμένες Πολιτείες. Ο Charles O'Rear έστειλε αρχικά την εικόνα στο πρακτορείο Corbis το 1996 και η Microsoft αγόρασε τα δικαιώματα το 2000.
μικρογραφία|Η περιοχή της φωτογραφίας το 2006 Ο πρώην φωτογράφος του National Geographic Charles O'Rear, κάτοικος της κοντινής κοιλάδας της Νάπα, τράβηξε τη φωτογραφία σε φιλμ με κάμερα μεσαίου φορμά ενώ βρισκόταν στο δρόμο να επισκεφθεί τη φίλη του το 1996. Αν και αργότερα θεωρήθηκε ευρέως ότι η εικόνα ήταν ψηφιακά επεξεργασμένη ή ακόμα και ότι δημιουργήθηκε με λογισμικό όπως το Adobe Photoshop, ο O'Rear λέει ότι ποτέ δεν ήταν. Το πούλησε στο Corbis για χρήση ως φωτογραφία στοκ. Αρκετά χρόνια αργότερα, οι μηχανικοί της Microsoft επέλεξαν μια ψηφιοποιημένη έκδοση της εικόνας και πήραν την άδεια από τον O'Rear.
Κατά τη διάρκεια της επόμενης δεκαετίας έχει υποστηριχθεί ότι είναι η πιο προβαλλόμενη φωτογραφία στον κόσμο εκείνη την εποχή. Από τότε που έχει ληφθεί, το τοπίο σε αυτό έχει αλλάξει, με αμπέλια που φυτεύονται στο λόφο και το πεδίο στο προσκήνιο, καθιστώντας την εικόνα του O'Rear αδύνατη να αναπαραχθεί εκ νέου προς το παρόν. Αυτό δεν έχει σταματήσει άλλους φωτογράφους από την προσπάθεια, και μερικές από τις προσπάθειες τους έχουν συμπεριληφθεί σε εκθέσεις τέχνης.
Εξωτερικοί σύνδεσμοι
Κατηγορία:Windows NT
Φένριρ
thumb|Ο [[Τυρ θυσιάζει το χέρι του στο στόμα του Φένριρ, απεικόνιση του Ιωάννη Μπάουερ (1911).]] Ο Φένριρ ή Φένρις είναι μυθικό πλάσμα της μυθολογίας των βορείων λαών. Έχει τη μορφή ενός γιγάντιου λύκου και δίψα για εκδίκηση ίση με εκείνη ενός θεού που έχει υποστεί πολλά. Σύμφωνα με την προφητεία, θα προκαλέσει την πτώση του παλιού κόσμου, που θα αποτελέσει και το τέλος των περισσότερων θεών. Αυτός είναι ο λόγος που οι θεοί τον φοβούνται τόσο πολύ. Δε μπορούν και δεν πρόκειται να τον αφήσουν να κυκλοφορεί ελεύθερος, έτσι τον φέρνουν στην Άσγκαρντ. Ο Φένριρ μεγαλώνει συνεχώς, ενεργεί εντελώς απρόβλεπτα, επιτίθεται σε φίλους και εχθρούς. Έτσι οι θεοί αποφασίζουν να τον αλυσοδέσουν. Αλλά οι δύο βαριές αλυσίδες που έχουν κατασκευάσει ειδικά για αυτόν, η Λέντιγκ και η Ντρόμι, κόβονται από τον Φένριρ χωρίς προσπάθεια. Φεύγει από την Άσγκαρντ, σκορπώντας τον πανικό και τη δολιότητα μεταξύ θεών και θνητών ομοίως.
Είναι τότε που οι θεοί θυμούνται τα μαγικά δεσμά Γκλάιπνιρ, που μπορεί να φαίνονται αβλαβή, αλλά δε μπορούν να καταστραφούν. Τα ξωτικά τα κατασκεύασαν από τένοντες αρκούδων, ανάσες ψαριών, γενειάδες γυναικών, σάλιο πουλιών, τον ήχο της κλωτσιάς μιας γάτας και ρίζες βουνών. Στοιχηματίζουν με τον Φένριρ ότι δε θα μπορέσει να σπάσει τα μαγικά δεσμά. Παρόλο που δεν αισθάνεται άνετα, δέχεται την πρόκληση. Όμως απαιτεί ένας από τους θεούς να βάλει το δεξί του χέρι στο στόμα του. Είναι ο Τυρ, ο Θεός του Πολέμου, που τελικά συμφωνεί. Οι θεοί τότε δένουν το γιγάντιο λύκο με τα δεσμά, σφίγγοντας όλο και περισσότερο. Και πράγματι, ο Φένριρ αδυνατεί να ελευθερωθεί και έτσι δαγκώνει και κόβει το χέρι του Τυρ. Ο Τυρ το υπομένει με ψυχραιμία γνωρίζοντας ότι, προς το παρών, έσωσε τον Κόσμο των Θεών.
Ωστόσο, σύμφωνα με την προφητεία, ο Φένριρ θα καταφέρει να ελευθερωθεί στο Ράγκναροκ ("Η Μοίρα Των Θεών") που θα καταβροχθίσει τον Οντίν προτού σκοτωθεί από το γιο του Οντίν, το Βίνταρ.
Μήτρα
Η μήτρα αποτελεί μέρος του θηλυκού αναπαραγωγικού συστήματος, και είναι ένα από τα εσωτερικά γεννητικά όργανα. Η μήτρα παίζει σημαντικότατο ρόλο στην εγκυμοσύνη, καθώς φιλοξενεί το γονιμοποιημένο ωάριο και στη συνέχεια το έμβρυο κατά τη διάρκεια της κύησης.
Μορφολογία
Η μήτρα είναι ένα όργανο σε σχήμα αχλαδιού. Έχει διαστάσεις σε μια φυσιολογική νεαρή γυναίκα 8εκ χ 5εκ χ1,5εκ. Αποτελείται από τον τράχηλο, το σώμα και τον θόλο της μήτρας. Ο τράχηλος αποτελεί το σημείο επικοινωνίας με τον κόλπο της γυναίκας και χωρίζεται σε υπερκολεϊκό και ενδοκολεϊκό μέρος. Το ενδοκολεϊκό μέρος εμφανίζει το έξω στόμιο της μήτρας.
Το τοίχωμα της μήτρας είναι σχετικά παχύ και σχηματίζεται από τρεις στιβάδες: ανάλογα με την περιοχή της μήτρας, υπάρχει είτε ένας εξωτερικός ορογόνος χιτώνας (συνδετικός ιστός και μεσοθήλιο) είτε έξω χιτώνας (συνδετικός ιστός). Οι άλλες στιβάδες της μήτρας είναι το μυομήτριο, μια παχειά στιβάδα λείου μυός και το ενδομήτριο, δηλαδή ο βλεννογόνος της μήτρας.
Μυομήτριο
Κατά τη διάρκεια της εγκυμοσύνης το μυομήτριο διέρχεται μια περίοδο έντονης ανάπτυξης που είναι αποτέλεσμα τόσο της υπερπλασίας (αύξηση στον αριθμό των λείων μυϊκών κυττάρων) όσο και της υπερτροφίας (αύξηση στο μέγεθος των κυττάρων) της μήτρας. Μετά την εγκυμοσύνη, ακολουθεί καταστροφή μερικών λείων μυϊκών κυττάρων, ελάττωση του μεγέθους σε άλλα κύτταρα και ενζυμική αποδόμηση του κολλαγόνου. Η μήτρα ελαττώνεται σε μέγεθος και επανέρχεται σχεδόν στις διαστάσεις που είχε πριν την κύηση.
Ενδομήτριο
Το ενδομήτριο αποτελείται από επιθήλιο και χόριο που περιέχει απλούς σωληνοειδείς αδένες, οι οποίοι διακλαδίζονται ενίοτε στις βαθύτερες μοίρες τους. Τα κύτταρα του μονόστιβου καλυπτικού επιθηλίου, είναι ένα μείγμα κροσσωτών και εκκριτικών κυττάρων. Ο συνδετικός ιστός του χορίου είναι πλούσιος σε ινοβλάστες και περιέχει άφθονη θεμέλια ουσία. Οι ίνες του συνδετικού ιστού αποτελούνται κυρίως από κολλαγόνο τύπου ΙΙΙ.
Η στιβάδα του ενδομητρίου είναι δυνατόν να διαιρεθεί σε 2 ζώνες: 1) Τη βασική ζώνη, την πιο βαθιά στιβάδα στη συμβολή με το μυομήτριο, που περιέχει το χόριο και το αρχικό τμήμα των αδένων της μήτρας, 2) τη λειτουργική ζώνη που αποτελείται από το υπόλοιπο του χορίου και των αδένων, καθώς επίσης και από το επιπολής επιθήλιο. Ενώ η λειτουργική ζώνη υπόκειται σε ριζικές μεταβολές κατά τη διάρκεια του εμμηνορρυσιακού κύκλου, όπου συγκεκριμένα κατά την έμμηνο ρύση τμήμα της απορρίπτεται, η βασική ζώνη παραμένει κατά το πλείστον αμετάβλητη.
Οι τοξοειδείς αρτηρίες είναι διατεταγμένες περιφερικά στις μεσαίες στιβάδες του μυομητρίου. Από τα αγγεία αυτά, εκφύονται 2 σειρές αρτηριών που χορηγούν αίμα στο ενδομήτριο: Οι ευθείες αρτηρίες οι οποίες αιματώνουν τη βασική ζώνη, και ο σπειροειδείς (ελικοειδείς) αρτηρίες που αιματώνουν τη λειτουργική ζώνη του ενδομητρίου.
Εμβρυολογική προέλευση της μήτρας
Η μήτρα προέρχεται από την συνένωση των δύο πόρων του Muller (παραμεσονέφριοι πόροι) στο κύημα θηλυκού γένους.
Θέση της μήτρας
Η μήτρα βρίσκεται μέσα στη γυναικεία λεκάνη (πύελο) συνήθως σε θέση τέτοια ώστε το πάνω μέρος της έρχεται ελαφρώς προς τα εμπρός.
Καρκίνος του τραχήλου
Ο καρκίνος του τραχήλου της μήτρας προέρχεται από το πολύστιβο πλακώδες επιθήλιο του. Αν και παρατηρείται συχνά το ποσοστό θνησιμότητας είναι μικρό (8 περίπου θάνατοι ανά 100.000 νοσούσες).
Παραπομπές
Κατηγορία:Ανθρώπινο γυναικείο αναπαραγωγικό σύστημα Κατηγορία:Γυναικεία υγεία
The Wörld Is Ours - Vol 1 - Everywhere Further Than Everyplace Else
The Wörld Is Ours - Vol 1 - Everywhere Further Than Everyplace Else είναι ο τίτλος του διπλού, ζωντανά ηχογραφημένου δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 18 Νοεμβρίου 2011 σε μορφή CD με 26 κομμάτια και δίσκου βινυλίου με 17 κομμάτια, ενώ δύο μήνες αργότερα εκδόθηκε σε μορφή τριπλού DVD, περιέχοντας 53 τραγούδια.
Τα τραγούδια του πρώτου CD προέρχονται από τις ηχογραφήσεις στο Σαντιάγο, όπως και τα τέσσερα πρώτα του δεύτερου CD. Τα "Rock Out", "The Thousand Names of God" και "Killed by Death" προέρχονται από την εμφάνιση τους στη Νέα Υόρκη και τα τελευταία έξι τραγούδια της κυκλοφορίας προέρχονται από τις ηχογραφήσεις στο Μάντσεστερ.
Τραγούδια
CD 1
1. Iron Fist (Kilmister, Clarke, Taylor) - 2:21
2. Stay Clean (Kilmister, Clarke, Taylor) - 3:04
3. Get Back in Line (Kilmister, Campbell, Dee) - 3:35
4. Metropolis (Kilmister, Clarke, Taylor) - 3:33
5. Over the Top (Kilmister, Clarke, Taylor) - 3:04
6. One Night Stand (Kilmister, Campbell, Dee) - 3:05
7. Rock Out (Kilmister, Campbell, Dee) - 2:13
8. The Thousand Names of God (Kilmister, Campbell, Dee) - 4:33
10. I Know How to Die (Kilmister, Campbell, Dee) - 3:19
11. The Chase is Better Than the Catch (Kilmister, Clarke, Taylor) - 4:18
12. In the Name of Tragedy (Kilmister, Campbell, Dee) - 3:03
13. Just 'Cos You Got the Power (Kilmister, Burston, Campbell, Taylor) - 7:30
CD 2
14. Going to Brazil (Kilmister, Burston, Campbell, Taylor) - 2:30
15. Killed by Death (Kilmister, Burston, Campbell, Gill) - 3:53
16. Ace of Spades (Kilmister, Clarke, Taylor) - 2:48
17. Overkill (Kilmister, Clarke, Taylor) - 5:12
18. Rock Out (Kilmister, Campbell, Dee) - 2:13
19. The Thousand Names of God (Kilmister, Campbell, Dee) - 4:33
20. Killed by Death (Kilmister, Burston, Campbell, Gill) - 5:32
21. We Are Motörhead (Kilmister, Campbell, Dee) - 2:21
22. Stay Clean (Kilmister, Clarke, Taylor) - 3:04
23. Be My Baby (Kilmister, Campbell, Dee) - 3:40
24. Get Back in Line (Kilmister, Campbell, Dee) - 3:35
25. I Know How to Die (Kilmister, Campbell, Dee) - 3:19
26. Born to Raise Hell (Kilmister) - 4:58
Θέσεις τσαρτ
The Wörld Is Ours - Vol 1 - Everywhere Further Than Everyplace Else (άλμπουμ)
Επίσημη κυκλοφορία: 14 Νοεμβρίου 2011
Τα μέλη του συγκροτήματος
Το "The Wörld Is Ours - Vol 1 - Everywhere Further Than Everyplace Else" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Motörhead Κατηγορία:Άλμπουμ του 2011
Λούις Καν
Ο Λούις Καν (Louis Isidore Kahn, 5 Μαρτίου 1901 - 17 Μαρτίου 1974) ήταν Εσθονός-Αμερικανός αρχιτέκτονας ο οποίος δραστηριοποιήθηκε κυρίως στην Φιλαδέλφεια των Ηνωμένων πολιτειών. Αποτελεί έναν από τους μεγαλύτερους αρχιτέκτονες του 20ου αιώνα και από τους σημαντικότερους εκπροσώπους του μοντερνισμού. Υπήρξε καθηγητής αρχιτεκτονικής στο Πανεπιστήμιο του Γέιλ καθώς και στη σχολή σχεδιασμού στο πανεπιστήμιο της Πενσυλβάνια. Οι κατασκευές του φημίζονταν για το μνημειώδες ύφος και τον μονολιθικό τους χαρακτήρα.
Χλωριούχος ψευδάργυρος
right|thumb|200px| Ο χλωριούχος ψευδάργυρος είναι άλας με χημικό τύπο ZnCI2. Είναι ένα άχρωμο ή λευκό, κρυσταλλικό στερεό, εξαιρετικά διαλυτό στο νερό (432g σε 100ml). Είναι άκρως υγροσκοπικό και δείγμα του πρέπει να προστατεύεται από την υγρασία. Ο χλωριούχος ψευδάργυρος βρίσκει ευρεία εφαρμογή στη κλωστοϋφαντουργική και στα μεταλλουργικά συλλιπάσματα. Ο χλωριούχος ψευδάργυρος επηρεάζει το δέρμα και το αναπνευστικό σύστημα.
Λούις Καν
Βιογραφία
Ο Λούις Καν γεννήθηκε στις 5 Μαρτίου 1901 στη νήσο Σάαρεμαα της Εσθονίας, προερχόμενος από μία φτωχή εβραϊκή οικογένεια. Η φτώχεια έκανε την οικογένεια του να μεταναστεύσει το 1906 στις Ηνωμένες πολιτείες. Ο Καν πολιτογραφήθηκε Αμερικανός πολίτης το 1914. Σπούδασε στο Πανεπιστήμιο της Πενσυλβάνια και τελειώνοντας το διδακτορικό του εργάστηκε στο γραφείο του αρχιτέκτονα Τζον Μόλιτορ. Μετά από την περιοδεία του το 1928 στην Ευρώπη ο Καν επιστρέφοντας στις Ηνωμένες Πολιτείες ιδρύει μαζί με τον Ντομινίκ Μπερνενζέ μία αρχιτεκτονική ερευνητική ομάδα με αντικείμενο έρευνας την κοινωνική κατοικία.
Τη δεκαετία του 50΄ και μετά την επίσκεψή του σε Ιταλία, Ελλάδα και Αίγυπτο, ο Καν άρχισε να διαμορφώνει το δικό του ιδιαίτερο αρχιτεκτονικό στυλ σε συνδυασμό με επιρροές από μοντέρνα κινήματα. Το 1974 διορίζεται καθηγητής αρχιτεκτονικής στο Πανεπιστήμιο Γέιλ ενώ το 1962 καταλαμβάνει και έδρα στο Πανεπιστήμιο της Πενσυλβάνια. Το 1968 γίνεται μέλος της αμερικάνικης ακαδημίας τεχνών και επιστημών. Κατά την διάρκεια της καριέρας του τιμήθηκε πολλές φορές με βραβεία και μετάλλια. Ο Λουίς Καν έφυγε από τη ζωή από καρδιακή προσβολή στην Νέα Υόρκη έχοντας επιστρέψει από ένα ταξίδι στην Ινδία. Παρά την μεγάλη καριέρα του, πέθανε αφήνοντας πίσω του μεγάλα χρέη.
Εξωτερικοί σύνδεσμοι
Κατηγορία:Αμερικανοί αρχιτέκτονες Κατηγορία:Μοντερνιστές αρχιτέκτονες Κατηγορία:Πολιτισμός της Φιλαδέλφειας (Πενσυλβάνια)
Σιδηροδρομικός σταθμός Νέων Πόρων
Ο Σιδηροδρομικός Σταθμός Νέων Πόρων είναι σιδηροδρομικός σταθμός στους Νέους Πόρους της Πιερίας. Άνοιξε στις 7 Σεπτεμβρίου 2008. Βρίσκεται 2 χιλιόμετρα από το κέντρο της κωμόπολης. Εξυπηρετείται από τον Προαστιακό σιδηρόδρομο για Λάρισα και Θεσσαλονίκη.
Στο σταθμό αυτό καταλήγει και η παλαιότερη γραμμή Νέων Πόρων - Πλαταμώνα - Σκοτίνας.
Yπηρεσίες
Νεων Πορων Νεων Πορων Νεων Πορων
Ερρίκος Η΄ της Αγγλίας
Ο Ερρίκος Η΄ της Αγγλίας (Henry VIII, 28 Ιουνίου 1491 - 28 Ιανουαρίου 1547) ήταν βασιλιάς της Αγγλίας από τις 21 Απριλίου 1509 έως τον θάνατό του. Ανήκε στη δυναστεία των Τυδώρ, ήταν γιος του Ερρίκου Ζ΄ και ανέβηκε στον θρόνο σε ηλικία δεκαοκτώ ετών.
Ο Ερρίκος είχε λάβει εξαιρετικά επιμελημένη μόρφωση και αγαπούσε τόσο πολύ τη μουσική, ώστε διατηρούσε ορχήστρα στα ανάκτορά του και συνέθετε και ο ίδιος ύμνους, ένας από τους οποίους εκτελείται και σήμερα στις αγγλικανικές εκκλησίες. Μιλούσε λατινικά, γαλλικά και ισπανικά και είχε κλίση στα μαθηματικά, το μεγάλο του πάθος όμως ήταν η θεολογία. Το 1521 δημοσίευσε τη μελέτη του «Ομολογία των επτά μυστηρίων κατά του Μαρτίνου Λούθηρου», για την οποία τού απονεμήθηκε από τον Πάπα ο τίτλος «Υπερασπιστής της Πίστεως».
thumb|left|Ο δεκαοκτάχρονος Ερρίκος μετά τη στέψη του το 1509. Κατά τα πρώτα χρόνια της βασιλείας του την εσωτερική πολιτική ασκούσε ο καγκελάριος Τόμας Γούλσεϋ, μετέπειτα αρχιεπίσκοπος της Υόρκης, ενώ ο Ερρίκος ήταν απασχολημένος με πολέμους στην ηπειρωτική Ευρώπη, άλλοτε συμμαχώντας με τον Πάπα κατά του Φραγκίσκου Α΄ της Γαλλίας και άλλοτε συμμαχώντας με τον τελευταίο. Οι πόλεμοι αυτοί έληξαν χωρίς σημαντικά αποτελέσματα, έδειξαν όμως τη δύναμη της Αγγλίας και τη θέλησή της να θεωρείται υπολογίσιμος παράγοντας.
thumb|left|upright|Η Αικατερίνη της Αραγωνίας ως νεαρή χήρα, από τον αυλικό ζωγράφο του Ερρίκου Ζ΄, Μίκαελ Σίττοβ, περίπου το 1502.
Το ζήτημα που είχε κοσμογονικές συνέπειες στην πολιτική και θρησκευτική ιστορία της Αγγλίας και του δυτικού κόσμου, ήταν το πρόβλημα του διαδόχου του Βασιλιά. Ο Ερρίκος είχε παντρευτεί το 1509, σε ηλικία 18 ετών, την Αικατερίνη της Αραγονίας, χήρα του αδελφού του Αρθούρου, Πρίγκηπα της Ουαλίας, ο οποίος είχε πεθάνει το 1502. Από τον γάμο αυτό επέζησε μόνο μία κόρη, η Μαρία. Ο Ερρίκος επιθυμούσε διακαώς αρσενικό διάδοχο και αποφάσισε να διαζευχθεί την Αικατερίνη, ισχυριζόμενος ότι ο γάμος με τη χήρα του αδελφού απαγορευόταν από τη Βίβλο. Είχε άλλωστε βρει αντικαταστάτρια, την ερωμένη του Ανν Μπολέυν. Αλλά το διαζύγιο χρειαζόταν παπική έγκριση, ο Πάπας Κλήμης Ζ΄ ήταν αιχμάλωτος του Καρόλου Ε΄ της Αγίας Ρωμαϊκής Αυτοκρατορίας, η Αικατερίνη ήταν θεία του Αυτοκράτορα και η παπική έγκριση δεν δόθηκε.
Ο Γούλσεϋ, ο οποίος θεωρήθηκε υπεύθυνος της αποτυχίας (τον βάρυναν άλλωστε και οικονομικές αποτυχίες), κατηγορήθηκε για εσχάτη προδοσία, πρόλαβε όμως και πέθανε ενώ οδηγείτο στο Λονδίνο (1530). Τον διαδέχθηκε στο αξίωμα του καγκελάριου ο Τόμας Μορ, ο οποίος δεν ενέκρινε το διαζύγιο. Η εκτέλεση των σχεδίων του Βασιλιά ανατέθηκε στον Τόμας Κρόμγουελ.
Mercedes-Benz
Η Mercedes-Benz είναι γερμανική εταιρεία κατασκευής πολυτελών επιβατικών αυτοκινήτων με ιδιαίτερα υψηλές απαιτήσεις, καθώς και φορτηγών.
Ερρίκος Η΄ της Αγγλίας
Τον Μάρτιο του 1532 η Βουλή των Κοινοτήτων ανακήρυξε τον Ερρίκο ως τη «μόνη κεφαλή, ανώτατο άρχοντα, προστάτη και υπερασπιστή» της Εκκλησίας. Ο Τόμας Μορ παραιτήθηκε αμέσως. Τον Ιανουάριο του 1533 έγινε ο γάμος με την Ανν Μπολέυν, τον Μάιο κηρύχθηκε άκυρος ο πρώτος γάμος του Ερρίκου και τον Σεπτέμβριο γεννήθηκε η Ελισάβετ.
Mercedes-Benz
Παλαιότερα η εταιρεία ονομαζόταν επίσημα Daimler-Benz AG, και το Mercedes ήταν μόνο το όνομα των αυτοκινήτων της. Ιδρύθηκε στη σημερινή της μορφή, υπό την ονομασία Mercedes-Benz, στις 28 Ιουνίου 1926, με την ένωση των εταιρειών Daimler-Motoren-Gesellschaft και Benz & Cie.
Ερρίκος Η΄ της Αγγλίας
Ο Πάπας για τη στάση του αυτή τον αφόρισε και ο Ερρίκος απάντησε με δήμευση της εκκλησιαστικής περιουσίας, κατάργηση της δεκάτης του Πάπα επί των εκκλησιαστικών εσόδων, απαγόρευση των εφέσεων στη Ρώμη και κατάργηση του δικαιώματος του Πάπα να ορίζει τους επισκόπους της Αγγλίας.
Mercedes-Benz
Στην Ελλάδα κατασκεύαζε λεωφορεία Mercedes-Benz η εταιρεία Βιαμάξ. Το 1982 ιδρύθηκε η Mercedes-Benz Ελλάς, η οποία είναι κατά ποσοστό 100% θυγατρική της αντίστοιχης γερμανικής.
Ερρίκος Η΄ της Αγγλίας
Η περίοδος της εξουσίας του Κρόμγουελ είναι συνδεδεμένη με την αιματηρή αυταρχικότητα του Ερρίκου. Ο Τόμας Μορ, που αρνήθηκε να τον αναγνωρίσει ως κεφαλή της Εκκλησίας, αποκεφαλίστηκε. Άλλα πενήντα άτομα αποκεφαλίστηκαν με το αιτιολογικό της εσχάτης προδοσίας, είτε γιατί όντως συνωμοτούσαν κατά κάποιον τρόπο, είτε γιατί είχαν βασιλική καταγωγή και αποτελούσαν κίνδυνο για τη δυναστεία των Τυδώρ.
Mercedes-Benz
Η Daimler A.G., όπως ονομάζεται σήμερα η μητρική εταιρεία, είναι η μεγαλύτερη παραγωγός εταιρεία φορτηγών παγκοσμίως και η δεύτερη μεγαλύτερη παραγωγός εταιρεία πολυτελών αυτοκινήτων.
Οι κυριότεροι ανταγωνιστές της είναι η BMW, η Audi, η Volvo, η Lexus, η Jaguar και η DS Automobiles (η πολυτελής θυγατρική της Citroën), ενώ ειδικότερα στη Βόρεια Αμερική, στη Μέση Ανατολή και στην Κίνα είναι και οι Cadillac και Lincoln.
Ερρίκος Η΄ της Αγγλίας
thumb|left| [[Χανς Χολμπάιν ο νεότερος: Τόμας Μορ, Νέα Υόρκη, Συλλογή Frick.]]
Mercedes-Benz
Σύμβολο
Το τριάκτινο αστέρι, που έχει εμπνευστεί ο Γκότλιμπ Ντάιμλερ και συμβολίζει τον εκσυγχρονισμό των μεταφορών σε στεριά, αέρα και θάλασσα, υιοθετήθηκε το 1909, επτά δηλαδή χρόνια μετά το όνομα «Mercedes» και τοποθετήθηκε στο μπροστινό μέρος των αυτοκινήτων της από το 1910 και μετά.